ලූෂන් බුලත්සිංහල මහතාට ලබාගැනීමට තිබු සම්මානයක් තමා සතු කර ගැනීමට නොහැකි වූ පුවතක් වාර්තාවනවා.ජාතික වීර දිනයට සමගාමීව "නෙළුම් පොකුණ රඟහලේ" දී පැවති  ජාතික සම්මාන ප්‍රදානෝත්සවදී කලාශූරී සම්මානය ලැබීමට නිර්දේශ වී තිබුනේ ලූෂන් බුලත්සිංහල මහතාටයි.එය ලබා ගැනීම සඳහා  ලූෂන් බුලත්සිංහල මහතා පසුගියදා නෙළුම් පොකුණ රඟහලට ගොස් තිබෙනවා.එහිදී එහි සිටි ආරක්ෂක නිලධාරීන් තමාට නෙළුම් පොකුණ රඟහලට ඇතුල් වීමට බාධා කළ බවයි අප මේ සම්බන්ධයෙන් විමසු විට ලූෂන් බුලත්සිංහල මහතා සඳහන් කළේ.ලූෂන් බුලත්සිංහල මහතා නිවැරදිව හඳුනා නොගත් ආරක්ෂක අංශ නිලධාරීන් පවසා තිබෙන්නේ ඔහුගේ වාහනය පිටතින් නවතා අවශ්‍යනම් නෙළුම් පොකුණ රඟහලට ඇතුල් විය හැකි බවයි.එහිදී වාහනය නතරකර ගැනීමට තැනක් නොතිබීම හේතුවෙන් ලූෂන් බුලත්සිංහල මහතා නැවතත් නිවස බල ගිය බවයි ඔහු අප වෙත පැවසුවේ.එහි සිටි ආරක්ෂක නිලධාරීන් තමන් හඳුනා නොගත්ත ද ප්‍රකාශ කල කරුණුවලට සවන්දිය යුතුව තිබු බවයි ලුෂන් බුලත්සිංහල මහතා පෙන්වා දුන්නේ.එහි සිටි කිසිවකු තම ආරාධනා පත්‍රය හෝ පරීක්ෂා නොකල බව ඔහු සඳහන් කලා.